  Наталья Тетерина Дас удмурт выжыкылъёс «Дуннеысь калыкъёслэн выжыкылъёссы» аудиодискъёсын бичетэ пырозы. Соосты гожтон понна Ижкаре ӵектослэн авторез, тележурналист Алексей Самолётов вуиз. Со сярысь ивортэ Удмуртиысь Йӧскалык лыдӟетъюртлэн пресс-службаез. Ӵектослэн ужпумез — вераны, дуннеысь вань калыкъёслэн дунлыкъёссы огкадесь шуыса, соос туж валамон возьматэмын, нырысь ик, калык творчествоын Удмуртиысь Йӧскалык лыдӟетъюртлэн пресс-службаез Кызьы верамын ивортонын, ожгар журналист Алексей Самолётов «пӧсь» интыосын ужакуз калык эпосэз но гожъяз. Озьы бичетэ Индиысь, Бирмаысь, Афганистанысь, Япониысь но Кореяысь выжыкылъёс пыризы ни. Али ӵектослэн авторез Россиын улӥсь калыкъёслэсь выжыкылъёссэс гожъя, нош Удмуртия — нырысетӥез улосвыл, кытысь калык эпос солэн ӵектосаз шедёз. Выжыкылъёсты быръёнэ дышетскисьёс, дышетӥсьёс но анай-атайёс пыриськизы. Гожтон Мерлыко продюсирования «Журавейник» центр юрттэмен мынэ. Аудиодисклэн нырысетӥ кылзӥсьёсыз синтэм но шуг-леке сюрем пиналъёс луозы. 15-тӥ южтолэзе Алексей Самолётов Ижкарысь 53 номеро школаын дышетскисьёсын пумиськоз но соосты ӵектосэныз тодматоз. Тегъёс: Лулчеберет Ижкар Удмуртия пиналъёс удмуртъёс  